ויקטוריה 1889 ברלין

ויקטוריה 1889 ברלין (בגרמנית:Berliner Fußball-Club Viktoria 1889) היה מועדון כדורגל גרמני. הוא פעל בברלין החל מסוף המאה ה-19. בשנת 2013 בוצע איחוד עם קבוצה נוספת מברלין ומאז הוא פועל בשם FC Viktoria 1889 Berlin.

היסטוריה
מועדון "ויקטוריה 1889 ברלין" הוקם באזור טמפלהוף, ברלין בשנת 1889 בשם Berliner Fußball-Club Viktoria 1889. במועדון פעלו קבוצות בענפי ספורט "אנגלים" - כדורגל, רגבי וקריקט. 

בשנים 1893-1897 קבוצת המועדון הייתה אלופת ברלין במשך 5 שנים ברציפות. בשנת 1907 הקבוצה הגיעה לגמר אליפות גרמניה. היא זכתה באליפות בשנים 1908 ו-1911.

לאחר מלחמת העולם הראשונה הישגי הקבוצה היו בינוניים. בשנת 1934 היא הגיעה לחצי גמר אליפות גרמניה.

לאחר סיום מלחמת העולם השנייה כול הארגונים שהיו קיימים בגרמניה הנאצית פורקו. המועדון הוקם מחדש ושיחק בליגה מקומית של ברלין המערבית. בליגה המקומית הוא זכה באליפות בשנות ה-50 של המאה ה-20 אך מאוחר יותר כוחו ירד. בשנות ה-60 של המאה ה-20 המועדון סבל מבעיות כספיות אך שרד והמשיך לתפקד.

בשנת 2013 בוצע איחוד עם קבוצה נוספת ומאז הקבוצה משחקת בשם FC Viktoria 1889 Berlin בליגה אזורית צפון-מזרח (חמישית בחשיבות בגרמניה).

קישורים חיצוניים



קטגוריה:ברלין: ספורט            
קטגוריה:קבוצות כדורגל גרמניות
קטגוריה:קבוצות כדורגל שהוקמו ב-1889